ત્યારે ઉક્ત રજુઆતને આધારે મોડી મોડી હરકતમાં આવેલા માર્ગ-મકાન વિભાગ-૨ ને આકરું વલણ અખત્યાર કરવાની ફરજ પડી છે અને વિભાગ દ્વારા તાકીદ કરવામાં આવી છે કે માર્ગ-મકાન વિભાગ -૨ની હદમાં બિછાવવામાં આવેલી બિનઅધિકૃત નલિકાઓ દ્વારા પાણી મેળવતી સંસ્થાઓ એટલે કે મિલ માલિકો અને ગેરકાયદેસર બિનઅધિકૃત રીતે ભૂગર્ભમાં બોર કરી પાણીનો જથ્થાનો વેપલો કરતા શખ્સોને આ લાઈનો તાત્કાલિક ધોરણે દૂર કરવા તાકીદ કરી છે સાથે સાથે માર્ગ-મકાન વિભાગ-૨ દ્વારા સખ્ત ચીમકી પણ આપવામાં આવી છે, કે ઉક્ત સમયગાળામાં બોર માલિકો અને સંસ્થાઓ દ્વારા લાઈનો દૂર કરવામાં ન આવે તો કાયદેસરની કાર્યવાહીની સાથે લાઈનો દૂર કરવાનો તમામ ખર્ચ જે તે ઇસમો અને સંસ્થાઓ પાસેથી વસૂલ કરવામાં આવશે જેને લઈને પાણી માફિયાઓ અને ભૂગર્ભ લાઇન દ્વારા પાણીનો જથ્થો મેળવતા મિલ માલિકો દોડતા થઈ જવા પામ્યા છે.